# REGLUGERÐ

## um (5.) breytingu á reglugerð nr. 1130/2012, um menntun, réttindi og skyldur sálfræðinga og skilyrði til að hljóta starfsleyfi og sérfræðileyfi.

### 1. gr.

2. málsl. 1. mgr. 3. gr. fellur brott:

### 2. gr.

Á eftir 3. gr. kemur ný grein 3. gr. a sem orðast svo:

*Faglegar kröfur vegna reksturs heilbrigðisþjónustu.*

Sálfræðingur sem hefur í hyggju að veita heilbrigðisþjónustu á eigin starfsstofu eftir útgáfu starfsleyfis skv. 2. gr. skal hafa lokið tólf mánaða verklegri þjálfun undir leiðsögn sálfræðings á viðurkenndum stofnunum eða starfsstofum sem landlæknir viðurkennir. Staðfesting á verklegri þjálfun skal fylgja tilkynningu til landlæknis, sbr. 2. mgr. 6. gr. laga nr. 41/2007, um landlækni og lýðheilsu.

### 3. gr.

#### Gildistaka.

Reglugerð þessi, sem sett er með stoð í 5. og 30. gr. laga nr. 34/2012, um heilbrigðisstarfsmenn, og 6. gr. laga nr. 41/2007, um landlækni og lýðheilsu, öðlast gildi 1. janúar 2020.

#### Heilbrigðisráðuneytinu x. xxxxx 2020.

Svandís Svavarsdóttir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Nafn ráðuneytis- eða skrifstofustjóra.*